                            METODICKÝ LIST: NÁVŠTEVA SPOLOČNOSTI AGRO GTV NOVÁKY 
/Deň tretí - Pôvod potravín - prečo   konzumovať slovenské potraviny/
Cieľ, zameranie aktivity: návšteva  spoločnosti AGRO GTV Nováky, ktorá sa venuje pestovaniu paradajok pre domáci trh, príprava materiálov na prezentáciu spolužiakom.
Vyučovací predmet: informatika  7. ročník - príprava PPT prezentácie, slovenský jazyk 7. ročník -  opis pracovného postupu,  postup pri pestovaní paradajok, rozvíjanie komunikačných a prezentačných schopností  pri prezentovaní pripravenej PPT prezentácie – prierezová téma v každom ročníku, matematika  7. ročník - zostavovanie a riešenie príkladov rôzneho typu.
Pomôcky: fotoaparát, PC, plátno, dataprojektor.
Príprava: telefonický rozhovor s Ing. Gurským – riaditeľom spoločnosti  o možnosti navštíviť priestory spoločnosti, dohodnutie  termínu, zabezpečenie dopravy a dozoru.
Postup: siedmaci  pod vedením triednej učiteľky navštívili spoločnosť AGRO GTV Nováky. Prezreli si  priestory spoločnosti a vypočuli si zaujímavé a podrobné informácie Ing. Bellana o jej činnosti, urobili fotodokumentáciu. Následne z fotografií a získaných informácií pripravili PPT  prezentáciu, ktorú v rámci témy Pôvod potravín - prečo   konzumovať slovenské potraviny, odprezentovali vo všetkých triedach druhého stupňa našej základnej školy. Súčasťou prezentácie bol podrobný opis  pestovania paradajok so zameraním na ekológiu,  škodcov ničia prirodzené pesticídy – mušky.  Žiaci  priblížili spolužiakom  nezvyklý postup pri pestovaní paradajok – hydropóniu. Nielen prezentovanie, ale aj následná diskusia, v ktorej museli prezentujúci žiaci reagovať na otázky spolužiakov,  prispela k rozvoju ich komunikačných zručností. Získané  informácie:   týždenná produkcia paradajok – 60 ton, denná spotreba vody – 160 000 l vody, dĺžka jednej paradajkovej rastliny v októbri – 14 metrov,  denný prírastok rastliny – 27 cm, 66 stupňov teplá voda z prameňa riedená na 40 stupňov. Tieto informácie   žiakov  prekvapili a zároveň im  dali  priestor na hodinách matematiky k slovným úlohám rôzneho typu, ktoré si sami vytvorili i riešili. 
[bookmark: _GoBack][image: C:\Users\Uzivatel\AppData\Local\Microsoft\Windows\INetCache\Content.Word\Obrázok3.jpg][image: C:\Users\Uzivatel\AppData\Local\Microsoft\Windows\INetCache\Content.Word\P1050447.jpg][image: C:\Users\Uzivatel\AppData\Local\Microsoft\Windows\INetCache\Content.Word\P1050459.jpg]Zhrnutie: naša exkurzia v AGRO GTV bola vôbec prvá, prostredníctvom PPT prezentácie sa aj ostatní žiaci oboznámili s priestormi spoločnosti, dozvedeli sa o spôsobe pestovania paradajok, ktorý sa volá hydropónia.   Dozvedeli sa, že pestovanie paradajok prebieha bez chémie, ekologicky. Vykurovanie zabezpečuje prameň, ktorý vytryskol v hĺbke 1800 metrov, teda využíva sa energia z geotermálneho prameňa,  ktorý patrí k obnoviteľným zdrojom energie. Keďže žiaci pracovali s číslami na matematike, zapamätajú si ich určite nadlho. Rozvíjali svoje komunikačné a prezentačné schopnosti, upevnili poznatky zo slovenského jazyka pri opise postupu pestovania rastlín, vytvorili  prezentáciu. Na a to najdôležitejšie,  zistili, že novácke paradajky sú bez chémie, dajú sa kúpiť  v malej predajni  neďaleko spoločnosti. Ak si ich kúpime tam a nie dovezené z Andalúzie v obchode, potravinové kilometre /vzdialenosť, ktorú potraviny prejdú z miesta, kde boli vypestované, na náš tanier/  sú minimálne. Ochránime životné prostredie a zároveň  podporíme   zamestnanosť v regióne, pretože  v sezóne spoločnosť zamestnáva okolo 40 ľudí. 

